CELEX: 62011CN0615
Language: hu
Date: 2011-11-29 00:00:00
Title: C-615/11. P. sz. ügy: A Törvényszék (ötödik tanács) T-442/07. sz., Ryanair Ltd kontra Európai Bizottság (támogatta: Air One SpA) ügyben 2011. szeptember 29-én hozott ítélete ellen az Európai Bizottság által 2011. november 29-én benyújtott fellebbezés

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/4
            
         A Törvényszék (ötödik tanács) T-442/07. sz., Ryanair Ltd kontra Európai Bizottság (támogatta: Air One SpA) ügyben 2011. szeptember 29-én hozott ítélete ellen az Európai Bizottság által 2011. november 29-én benyújtott fellebbezés
   (C-615/11. P. sz. ügy)
   2012/C 65/08
   Az eljárás nyelve: angol
   
      Felek
   
   
      Fellebbező: Európai Bizottság (képviselők: L. Flynn, D. Grespan és S. Noë meghatalmazottak)
   
      A másik fél az eljárásban: Ryanair Ltd, Air One SpA
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-442/07. sz., Ryanair Ltd kontra Európai Bizottság ügyben 2011. szeptember 29-én hozott, a Bizottsággal 2011. szeptember 30-án közölt ítéletét, amennyiben az megállapítja, hogy az Európai Közösségek Bizottsága nem teljesítette az EK-Szerződésből eredő kötelezettségeit, amikor nem hozott határozatot az Alitalia 100 munkavállalójának a levélben kifogásolt áthelyezése tárgyában;
            
         
               —
            
            
               utasítsa el az annak megállapítása iránt előterjesztett keresetet, hogy az Európai Közösségek Bizottsága nem teljesítette az EK-Szerződésből eredő kötelezettségeit, amikor nem hozott határozatot az Alitalia 100 munkavállalójának a Ryanair Ltd által a Bizottsághoz intézett 2006. június 16-i levélben kifogásolt áthelyezése tárgyában;
            
         
               —
            
            
               a Ryanair Ltd-t kötelezze a költségek viselésére;
            
         
               —
            
            
               vagylagosan,
               
                           —
                        
                        
                           az ügyet újabb határozat hozatala céljából utalja vissza a Törvényszék elé;
                        
                     
                           —
                        
                        
                           az első- és másodfokú eljárás költségeiről jelenleg ne határozzon.
                        
                     
         
      Jogalapok és fontosabb érvek
   
   A fellebbező szerint a megtámadott ítéletet a következő indokok alapján kell hatályon kívül helyezni:
   
               —
            
            
               A 659/1999/EK rendelet (1) 10. cikke (1) bekezdésének, valamint 20. cikke (2) bekezdésének téves értelmezése. A Törvényszék tévesen alkalmazta a jogot azon kritériumok kialakítása során, amelyek alapján eldönthető, hogy a Bizottságnak birtokában van-e az állítólagos jogellenes támogatással kapcsolatos információ vagy panasz;
            
         
               —
            
            
               A Ryanair 2006. június 16-i levelének téves jogi minősítése. A Törvényszék arra a következtetésre jutott, hogy a Bizottság a 2006. június 16-i levél formájában állítólagos jogellenes támogatással kapcsolatos panaszt vagy információt kapott. A Bizottság úgy véli, hogy a Törvényszék ezáltal tévesen alkalmazta a jogot e levél téves minősítése folytán;
            
         
               —
            
            
               Téves jogalkalmazás annak meghatározása során, hogy a Bizottság az EK 232. cikk értelmében, a 659/1999/EK rendelet 20. cikkének (2) bekezdésében foglalt követelményekre figyelemmel köteles volt-e eljárni.
            
         
      (1)  Az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet.